มื้อกลางวันวันนี้ นึกอยากตามรอยรีวิวมาที่ร้านบาบีคิวจากเกาหลีที่อเวนิว แจ้งวัฒนะแห่งนี้ แต่เนื่องจากการปิ้งย่างคงยังไม่เหมาะสำหรับเวลาที่ต้องกลับไปทำงาน จึงเลือกเมนูปรุงสำเร็จมาลองชิม แน่นอนว่าเครื่องเคียงก็มีมาให้ไม่อั้นเหมือนกัน แม้บางท่านอาจจะรู้สึกแตกต่างเมื่อได้เจอกับอาหารเกาหลีที่ยังรักษารสชาติดั้งเดิมไว้ แต่เมื่อเจอกับเมนูบิงซูที่มาปิดท้ายรายการ ก็หวานอร่อยชื่นใจ ต้องยอมให้น้ำแข็งไสสไตล์เกาหลีแน่นอน